|  |  |  |
| --- | --- | --- |
| **Tantárgy neve:**  Diplomaszeminárium III. | | **Tantárgy Neptun kódja:** BTKVAN209  **Tárgyfelelős intézet: AFTI** |
| **Tantárgyelem:** kötelező |
| **Tárgyfelelős:** név, beosztás Dr. Kotics József egyetemi docens | | |
| **Közreműködő oktató(k):** név, beosztás | | |
| **Javasolt félév: 4. (2T)** | | **Előfeltétel: Diplomamunkaszeminárium I-II.** |
| **Óraszám/hét:** | | **Számonkérés módja** |
| **Kreditpont:** | | **Munkarend:** nappali / levelező |
| **Tantárgy feladata és célja:**  A második félévétől félévente egy-egy szakdolgozati szeminárium támogatja a hallgatókat abban, hogy elkészítsék diplomamunkájukat. Mindhárom gyakorlati óra *(Diplomamunka szeminárium I., II és III.)* célja a releváns és kiérlelt antropológiai kutatási témán alapuló színvonalas szakdolgozat elkészítése. *Diplomamunka szeminárium III.* gyakorlati kurzus során minden hallgató elkészíti szakdolgozata végleges változatát: először aktualizálja a terepkutatási anyagok és a szakirodalom feldolgozásával párhuzamosan a pályamunka első félévben kidolgozott szerkezeti vázát és módosítja annak tartalmi kereteit. Ezt követően bemutatja szakdolgozatának részletes vázlatát és a kapott kutatási eredményeket, a szakszöveg megírt részeit (egy-két fejezetet). A szeminárium során a hallgatók kérdésekkel, kritikai észrevételekkel, ötletekkel és javaslatokkal segítik egymás munkáját. A szeminárium nagy hangsúlyt fektet a szakdolgozat tudományos kritériumok szerinti megfogalmazására (tartalom) és megformálására, stilizálására, a jegyzetapparátus és a mellékletek (forma) elkészítésére és a téma prezentációs (vizuális) formában való elkészítésére is.  **Fejlesztendő kompetenciák:**  ***tudás:***  Elmélyült ismeretekkel rendelkezik a kulturális antropológia történetéről, elméleteiről és birtokában van a szakmai munkában közvetlenül alkalmazható antropológiai módszertani tudástartalmaknak.  Ismeri és érti az alapvető szakantropológiai irányokat.  Elegendő ismeretanyaggal rendelkezik az önállóan megtervezett és megvalósított kutatáshoz vagy tudományos munkához és ismeri a széles körben alkalmazható, elfogadott szakspecifikus problémamegoldó kutatástechnikai eszközöket.  ***képesség:***  Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba.  Képes minőségi és mennyiségi adatok önálló antropológiai terepmunka során szerzett felgyűjtésére, bemutatására, értékelésére, értelmezésére, és magyarázatára, illetve az eredmények közvetítésére más tudományterületek szakemberei számára.  Képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére.  A kulturális antropológia kurrens elméletei és bevett kutatás-módszertani koncepciói alapján képes szakterületének egyes résztémáiról önálló, szaktudományos formájú összefoglalókat, elemzéseket készíteni.  Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására.  ***attitűd:***  A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli.  A kulturális antropológiai gyakorlat révén szerzett, a kultúrát saját feltételei szerint belülről megértő tapasztalatait a társtudományok és az érdeklődő közvélemény felé hitelesen közvetíti.  A kulturális antropológia nemzetközileg meghatározott kutatásetikai normáit betartja.  ***autonómia és felelősség:***  Önállóan, bátran és felelősségteljesen vesz részt kulturális antropológiai szakmai koncepciók kidolgozásában, megvitatásában és megvalósításában.  Rendszeresen kezdeményez, vezet és formál kulturális antropológia projekteket.  Legjobb tudása szerint, elkötelezetten szolgálja és képviseli a kulturális antropológia szakmai érdekeit. | | |
| **Tantárgy tematikus leírása:** | | |
|  | ***Gyakorlat:***  1. Egyéni kutatási feladatok áttekintése  2. Szakdolgozati témák áttekintése  3. Kidolgozandó fejezet kiválasztása  4. Bibliográfia, kiadványtípusok  5. Hivatkozási formák  6. Fülszöveg, recenzió, könyvismertetés, címadás, esszé  7. Absztrakt  8. Terepmunka-beszámoló  9. Kutatói jelentés  10. Jegyzetelési technikák  11. Rögzítés terepen  12. Hallgatói feladatok megbeszélése  13. Hallgatói feladatok megbeszélése  14. Értékelés | |
| **Félévközi számonkérés módja és értékelése:**  A Diplomamunka bevezetőjének és egy fejezetének 20-25 perces prezentációja  **Gyakorlati jegy / kollokvium teljesítésének módja, értékelése:**  Szóbeli prezentációk 30 százalék, órai aktivitás 10 százalék beadott dolgozatok 60 százalék. | | |
| **Kötelező irodalom:**  ACZEL, Richard  2005 Hogyan írjunk esszét? Budapest: Osiris. ISBN 9789633896938  ECO, Umberto  1992 Hogyan írjunk szakdolgozatot? Budapest: Gondolat. ISBN 139137537  GYURGYÁK János  2005 Szerkesztők és szerzők kézikönyve. Budapest: Osiris. ISBN 9633897149  HAVASRÉTI József  2006 Tudományos írásmű. Bölcsész Konzorcium. ISBN 963970430x  SZABÓ Katalin  2009 Kommunikáció felsőfokon. Hogyan írjunk, hogy megértsenek? Hogyan beszéljünk, hogy meghallgassanak? Budapest: Kossuth Kiadó. ISBN 9789630959889  Ajánlott irodalom: | | |